Notum sit omnibus, qui has legerint, vel audierint litteras, quod terram Hugonis cognomento Barbe quam dedit sancto Petro in villa deserta quæ vocatur Villarium, hanc Richardus filius, Milonis sucessor, et gener Hugonis Magni, qui noster effectus est Monachus, injuste invasit, et per duos annos eam super calumpniam Abbatis Stephani, ac Monachorum ejus tenuit, dehinc resipuit, et terram et fructum ex toto, sancto Petro, et Dom. Abbati Stephano, cum satisfactione reddidit. Ipse quoque Abbas eum videlicet Richardum tali cunditione de præterito delicto ita absolvit, ut si ille, aut aliquis successor ejus, illud repetere vellet, sub anathema maledictionis permaneret. Signum hujus rei, Stephani Abbatis, Wilenci, Joffredi, Aimonis, Ricardi. Sig. quoque Milonis patris ejus, Hugonis villici, Oberti, Girardi de Virduno, Hugonis famuli, Gisleberti famuli, Giraldi filii, Gunterii, et aliorum multorum.